Konur aldrei fleiri í hópi blaða - og fréttamanna Hlutfall kvenna hefur aldrei fyrr en nú verið jafn hátt hér á landi í hópi blaða - og fréttamanna . Af fullgildum félagsmönnum í félögum blaða - og fréttamanna við lok síðasta árs var hlutfall kvenna tæpt 43% . Af samanlögðum félagmönnum beggja félaga voru konur 250 á móti 337 körlum . Við síðustu áramót voru fullgildir félagsmenn í Blaðamannafélagi Íslands og Félagi fréttamanna samtals 587 . Þar af voru félagsmenn Blaðamannafélagsins 533 , en félagar Félags fréttamanna , sem fréttamenn Ríkisútvarpsins einir eiga aðild að , 54 að tölu . Fullgildum félagsmönnum í báðum félögum hefur fækkað nokkuð á undanförnum árum . Fullgildum félagsmönnum Blaðamannafélagsins hefur fækkað um 105 , eða 16% , frá því að þeir voru flestir árið 2006 . Svipaða sögu er að segja um Félag fréttamanna , en þar hefur fullgildum félögum fækkað um 21 , eða um 28% , frá því að þeir voru flestir árið 2007 .